Diari Oficial de la Generalitat Valenciana


Sumari del DOGV 4999, del 05-05-2005 (2005/4420)

Informació pública de la ratificació de l'acord relatiu a la inadmissió a tràmit del programa d'actuació integrada per al desenvolupament de la unitat d'execució P.17 de SUB/P del Pla General d'Ordenació Urbana d'Alcalà de Xivert.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4999

Data del DOGV
:   05-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4420


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de la ratificació de l'acord relatiu a la inadmissió a tràmit del programa d'actuació integrada per al desenvolupament de la unitat d'execució P.17 de SUB/P del Pla General d'Ordenació Urbana d'Alcalà de Xivert. [2005/F4420]
  
L'alcaldessa de l'Ajuntament d'Alcalà de Xivert (Castelló), fa saber:
  
Ratificació de l'acord adoptat per la Junta de Govern Local en data 11 de març de 2005, relatiu a la inadmissió a tràmit del programa d'actuació integrada per al desenvolupament de la unitat d'execució P.17 de SUB/P del Pla General d'Ordenació Urbana d'Alcalà de Xivert.
  
En data 13 d'abril de 2005, el Ple de l'ajuntament, entre altres, va adoptar l'acord següent:
  
Vist que en data 25 de febrer de 2005, registre d'entrada número 1.294, José Román Albert Cucala, en representació de la mercantil Roalku Mediterranea, SL, s'ha presentat alternativa tècnica per al desenvolupament urbanístic de la unitat d'execució P.17 del Pla General d'Ordenació Urbana d'Alcalà de Xivert, i sol·licita de l'ajuntament que procedisca a la seua tramitació.
  
Vist que, amb caràcter previ a la presentació de la referida alternativa tècnica, es troba tramitada ja en este ajuntament i pendent de resolució la documentació corresponent al desenvolupament d'una sèrie d'unitats i sectors en SUB/P i SUB/NP del Pla General d'Ordenació Urbana d'Alcalà de Xivert, que junt amb aquelles que ja han sigut executades suposen la programació del 53,87% del sòl urbanitzable de la costa d'Alcalà de Xivert, amb una extensió superficial de 2.325.121 metres quadrats i un nombre d'habitatges aproximat de 10.609.
  
Vist que el ritme de programació del sòl en la costa d'este municipi aconsella que, amb caràcter previ al desenvolupament i programació del sòl comprés en les unitats i sectors esmentats, quede justificada la suficiència de la infraestructura de sanejament i depuració d'aigües residuals en este terme municipal.
  
Atés, per tant, que amb este fi cal escometre la construcció d'una nova estació depuradora, que cobrisca les necessitats inherents al creixement demogràfic o increment poblacional que la programació de tals sectors comporta.
  
Atés que este ajuntament està efectuant les gestions pertinents per a la construcció i ubicació d'una nova estació depuradora d'aigües residuals en este terme municipal ?capaç de depurar les aigües residuals generades tant en el nucli urbà d'Alcalà com el procedent de la zona costanera?, així com per al traçat i construcció d'un col·lector general d'unió entre Alcossebre i la nova EDAR, a fi de fer arribar fins a esta l'aigua residual de la zona costanera.
  
Atés, així mateix, que una vegada decidida la ubicació de la nova EDAR està corporació realitzarà un estudi i justificació de la priorització en la programació del sòl urbanitzable de la costa i definirà unes bases orientatives que hauran de regir el procés de programació dels esmentats sectors i unitats.
  
Atés que la programació de la unitat d'execució UE P.17 com a sòl urbanitzable detallat i per la seua ubicació dins del disseny dels vials estructurals fixats pel Pla General d'Ordenació Urbana d'Alcalà de Xivert en la costa, i en la seua connexió amb els trams urbans existents, podria ser considerada com d'interés municipal, després de l'estudi i justificació de priorització en la programació de sòl que esta corporació es proposa realitzar. No obstant, fins que no quede definida tal política de creixement i priorització del sòl, no haurien d'admetre's a tràmit noves iniciatives de programació i, per consegüent, la de la unitat d'execució P.17 que ara es proposa.
  
Vist que la tramitació del procediment ha sigut iniciada per via simplificada de l'article 48 de la Llei Reguladora de l'Activitat Urbanística, i s'ha remés per via notarial avís als titulars cadastrals i l'ha exposat el senyor Román al públic pels seus propis mitjans, segons consta publicació en el diari Levante de data 10 de març de 2005.
  
Atés que, no obstant la facultat de tramitació per via del procediment simplificat que l'article 48 de la Llei Reguladora de l'Activitat Urbanística brinda als particulars, correspon a l'administració la definició de la política urbanística, dins de la qual s'inclou el ritme de programació del sòl, de conformitat amb el que establix el mateix text legal en l'article 2.
  
Atés que de conformitat amb el que disposa l'article 45 de la Llei Reguladora de l'Activitat Urbanística, davant de la petició d'un particular de sotmetiment a informació pública d'una alternativa tècnica de programa, l'alcaldessa esta facultada per a resoldre sobre la seua exposició al públic o proposar al Ple de l'ajuntament que desestime la petició.
  
Els membres del Ple de l'ajuntament, per majoria de 8 vots a favor de les senyores Soriano Barceló i Prats Giner, Herrera Caudet, Izquierdo Romera (PSOE), Vicente Vinuesa Sospedra (GIP), Pedro Albert Rodríguez (AIAA), Joaquín Ramón Pitarch Ebri (BNV) i Manuel Navarro Calatayud (EU), i 5 vots en contra dels senyors Pitarch Cucala, Cucala Puig, Roures Sanz, Arnau Traver i Blasco Sancho, del Grup Popular, acorden:
  
Primer
  
Ratificar l'acord adoptat per la Junta de Govern Local en data 11 de març de 2005, relatiu a la inadmissió a tràmit del programa d'actuació integrada per al desenvolupament de la unitat d'execució P.17 de SUB/P del Pla General d'Ordenació Urbana d'Alcalà de Xivert, la part dispositiva del qual té el següent tenor literal:
  
«Els membres de la Junta de Govern Local, acorden:
  
Primer. No admetre a tràmit la iniciativa de programació presentada per la mercantil Roalku Mediterranea, SL, representada per José Román Albert Cucala, per al desenvolupament de la unitat d'execució P.17 de SUB/P del Pla General d'Ordenació Urbana d'Alcalà de Xivert, basant-se en els motius exposats i, per tant, suspendre el tràmit d'informació pública de la proposta de programació presentada pel mencionat senyor en la representació avantdita, fins que per esta corporació s'elabore l'estudi de priorització i justificació en la programació del sòl urbanitzable.
  
Segon. Traslladar el present acord a la mercantil Roalku Mediterranea, SL, representada per José Román Albert Cucala, perquè paralitze la tramitació iniciada per la via de l'article 48 de la Llei Reguladora de l'Activitat Urbanística.
  
Tercer. Traslladar-lo a la Comissió Territorial d'Urbanisme perquè en prenga coneixement i al efectes oportuns.
  
Quart. Notificar este acord al notari d'Alcalà de Xivert, Rafael Rivas Andrés, en la notaria del qual consta depositat l'esmentat programa d'actuació integrada, perquè en prenga coneixement i als efectes oportuns.
  
Cinqué. Sotmetre el present acord a la ratificació del Ple de l'ajuntament en la pròxima sessió que se celebre.»
  
Segon
  
Traslladar este acord als interessats, així com a la Comissió Territorial d'Urbanisme perquè en prenga coneixement i als efectes oportuns.
  
Tercer
  
Contra el present acord, que resol sobre una disposició de caràcter general, cabrà interposar, de conformitat amb el que establix l'article 107.3 de la Llei 30/1992, en la modificació que en fa la Llei 4/1999, directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana (art. 10 de la Llei 29/1998, Reguladora de la Jurisdicció Contenciosa Administrativa), sense perjuí de poder interposar-se qualsevol altre recurs que s'estime convenient en la seua defensa.
  
La qual cosa trasllade perquè se'n prenga coneixement i efectes.